Izvoz oružja u Siriju: Ovako je Hrvatska zgrnula 1,2 milijarde

Hrvatska je, od prosinca 2012. godine i početka rata u Siriji, izvezla Saudisjkoj Arabiji i Jordanu oružje i streljivo u vrijednosti više od 1,26 milijarde kuna. Donosimo cijelu kronologiju...

<p><a href="https://www.24sata.hr/news/rekordna-prodaja-oruzja-na-ratu-u-siriji-rh-uzela-milijune-512565"><strong>Prema posljednjim podacima</strong></a>, <strong>Zagreb je zabilježio rekordnu prodaju zastarjelog streljiva i oružja Saudijskoj Arabiji u 2016. godini, ignoriravši osnovane sumnje kako će roba biti preusmjerena za Siriju</strong>.</p><p>Prema tim podacima, u prvih devet mjeseci prošle godine, Zagreb je prodao streljiva, mina i raketnih bacača u vrijednosti od <strong>83 milijuna eura (oko 616 milijuna kuna). Ukupno je Hrvatska, od prosinca 2012. godine i početka rata u Siriji, izvezla oružje i streljivo vrijedno 126 milijuna eura (oko 936 milijuna kuna)</strong> <strong>Saudijskoj Arabiji i 44 milijuna eura (oko 326 milijuna kuna) Jordanu</strong>, prema podacima s internet stranice UN Comtrade. </p><h2>Evo kako se oružje iz Hrvatske izvozilo u Siriju: </h2><p><strong>U studenom 2012. </strong>prvi teretni avioni odlaze sa zagrebačkog Plesa i lete prema Jordanu. <strong>U njima se nalaze pošiljke oružja: </strong>bacači granata, streljivo, puške i kacige. Dio oružja prikupljen je iz hrvatskih skladišta. Ostatak je dopremljen iz nekoliko europskih zemalja i transferiran dalje prema Jordanu. <strong>Gotovo tri godine kasnije, u rujnu 2015.</strong>, prve kolone izbjeglica iz Sirije stižu na hrvatsku granicu. Kakva je veza između ovih događaja?</p><p><strong>Krajnje odredište oružja koje je iz Hrvatske dopremljeno u Jordan bilo je Sirija</strong>, odnosno pobunjenici koji su pokušavali svrgnuti tamošnjeg predsjednika <strong>Bašara al-Asada</strong>.</p><p>Dostava oružja je, navodno, dogovorena u Americi <strong>između hrvatskog veleposlanika Joška Pare i tamošnjeg veleposlanika Saudijske Arabije</strong>. Ta zemlja je logistički i vojno stvarala postrojbe koje su bile zametak ISIL-a, a koje su danas okosnica Islamske države. <strong>U veljači 2013. izbio je skandal.</strong></p><p><strong>New York Times</strong> je objavio članak u kojem opisuje <strong>dostavu oružja iz Hrvatske prozapadnim sirijskim pobunjenicima</strong> preko Jordana. U samo tri mjeseca, od studenoga 2012. do veljače 2013., sa zagrebačkog Plesa 75 transportnih zrakoplova Turkish Carga i Jordanian International Air Carga u Jordan prevezlo je čak <strong>3.000 tona oružja. </strong></p><p>Kako doznaju <strong>24sata</strong>, dogovoreno je da <strong>oružje stvarno plati Saudijska Arabija</strong>, a da se ono formalno fakturira kao prodaja Jordanu. Od tada su s Plesa sljedeće dvije godine u kontinuitetu stalno kretale isporuke svih vrsta oružja prema Jordanu koji ih je prosljeđivao <strong>na sirijsko i iračko ratište</strong>.</p><p>Upitna je bila i uloga SAD-a u cijeloj priči. Istina je da je SAD znao da se sve to događa, ali se ni jednom gestom nisu htjeli upetljati u proces. Cijeli slučaj se navodno bazirao isključivo na <strong>trilateralnom dogovoru Hrvatske, Saudijske Arabije i Jordana.</strong></p><h2>Upozorenja ministrima</h2><p><strong>Hrvatsko ministarstvo obrane i bivši ministar Kotromanović</strong> višekratno su upozoreni da oružje završava u nekontroliranim islamističkim skupinama, međutim isporuke su se nastavljale.</p><p>S tim je problemom bila upoznata i bivša ministrica vanjskih poslova <strong>Vesna Pusić</strong>, ali je izostala i bilo kakva njezina reakcija, što je čudno s obzirom na to da je Hrvatska u UN-u glasala za <strong>Sporazum o trgovini oružjem</strong>. Taj sporazum snažno obvezuje članice da vode računa hoće li oružje kojim trguju biti upotrijebljeno protiv civila, što je apsolutno slučaj s militantima u Siriji, ili u počinjenju ratnih zločina.</p><p>Uostalom, od 2008. <strong>Hrvatska se obvezala provoditi osam kriterija EU pri izvozu oružja</strong>, od kojih jedan izričito navodi zabranu izvoza oružja u slučaju “rizika od preusmjeravanja robe unutar zemlje destinacije ili izvoza u treću zemlju pod neželjenim okolnostima”.</p><h2>Naoružavali obje strane?</h2><p>Situacija za Hrvatsku <strong>postaje iznimno neugodna</strong> sljedećih mjeseci kada su se pojavile <strong>snimke hrvatskog oružja u rukama radikalnih islamističkih skupina</strong>.</p><p>Britanski bloger je na svojoj stranici objavio fotografije radikalnih boraca s hrvatskim raketnim bacačima RBG 6. Ti radikalni borci postali su jezgra Islamske države.</p><p>Nakon sukoba postrojbi ISIL-a, naoružanih hrvatskim oružjem, s <strong>kurdskim pešmergama</strong>, bizarno je da RH počinje, navodno, naoružavati i pešmerge. Dakle, mi smo naoružali obje sukobljene strane. Nepoznato je gdje je završio taj krvav novac jer su iznosi dobiveni za oružje znatno veći od formalno navedenih. <strong>Riječ je o nezamislivim iznosima</strong>.</p><p>Također su neke privatne tvrtke bile dio aranžmana te su, zahvaljujući tom početnom poslu, hrvatske vlade prodavale znatne kontigente naoružanja bliskoistočnim državama. <strong>Hrvatski izvoz oružja u Jordan za 2012. godinu</strong> dokumentiran je u godišnjem izvješću o izvozu i uvozu robe vojne namjene Vlade RH, o čemu je pisao <strong>Express</strong>.</p><p>Prema tim podacima, Hrvatska je te godine u Jordan izvezla oružje vrijedno<strong> 6,9 milijuna američkih dolara</strong>. Riječ je o 380 bacača granata, 38 komada "vojnog oružja", dva milijuna komada streljiva, 4800 pušaka i 2500 kaciga, pa je praktično nemoguće izbjeći zaključak da je riječ upravo o oružju koje je, unatoč embargu, završilo u Siriji.</p><h2>Sirijski sukob nas se tiče</h2><p>U izvješću, međutim, stoji da je <strong>Hrvatska s Jordanom ugovorila zapravo izvoz oružja od čak 33 milijuna dolara</strong>. To znači da je u sljedećim godinama Hrvatska Jordanu trebala isporučiti oružje vrijedno još oko <strong>26 milijuna dolara</strong>.</p><p>Riječ je o 3230 bacača granata, 412 komada "vojnog oružja", te oko 10.000 pušaka i četiri milijuna komada vojnog streljiva. </p><p>No <strong>godišnje izvješće za 2013. i 2014. godinu</strong> objavljeno je bez tablice zemalja u koje se oružje izvozi, pa se više ne vidi koliko je oružja završilo u Jordanu. Sve ovo nas potpuno delegitimira da se <strong>pravimo kao da nas se ne tiče sirijski sukob</strong>, u njega smo na ovaj prljavi način upetljani i više nego nego neke bivše kolonijalne sile na čiju se krivicu danas pozivamo.</p><p>Za sudbinu sirijskih izbjeglica i mi smo zbog naše vlade krivi, i dužni smo snositi teret njihova zbrinjavanja.To je suočavanje s istinom i ispit naše humanosti.</p>